**Årskort i SLM og Medlemskap DSSV**

Fra 1. januar 2019 markedsføres et nytt årskort som gir adgang alle dager hele året til alle museene innenfor Stiftelsen Lhmr Museum (Maihaugen, Kunstmuseet, Bjerkebæk, Aulestad, Norges Olympiske Museum og Postmuseet). Den tidligere ordning med eget årskort for Lillehammer Kunstmuseum er avviklet.

Dette er for året 2019 ikke samordnet med medlemskapet i DSSV (Venneforeningen på Maihaugen). Vi vil arbeide for at dette blir bedret neste år, da vil vi i så fall komme ut med detaljert informasjon om ny ordning.

For 2019 er det da slik at dersom du ønsker å besøke flere av museene flere ganger, så vil det «lønne seg» å kjøpe det nye årskortet. Å opprettholde medlemskap i DSSV vil i så fall være «dyrt», fordi den adgangen dette gir til Maihaugen allerede er dekket av Årskortet. Men da vil du altså ikke motta Maihaugbladet og heller ikke kunne benytte deg av DSSVs medlemsfordeler og tilbud.

Dersom du imidlertid planlegger BARE å benytte Maihaugen, og kun ha sporadisk (e) besøk til de andre museene, vil det stort sett «lønne seg» kun å opprettholde medlemskapet i DSSV heller enn årskort. Alle prisene og fordelene med de ulike alternativer finner du i tabellen under , slik at du/dere selv kan gjøre valg basert på dette.

|  |  |  |
| --- | --- | --- |
| **Kundekategori** | **Årskort SLM** | **Medlemskap DSSV**  **Pris pr år** |
| **Enslig** voksen | 750 | 450 |
| **Enslig** student/honnør | 550 |
| **Familie**  Par m/barn og barne-barn under 16 år | 1500 | 750 |
| **Hva gir dette?** | * Inngang alle 6   SLM museer:   * + Maihaugen   + Kunstmuseet   + Bjerkebæk   + Aulestad   + NOM   + Postmuseet | * Inngang Maihaugen * Maihaugbladet 3 gngr/år * Tilbud turer og spesialomvisninger * 10% rabatt Maihaugbutikken * Ta med en gjest på Maihaugen i vintersesongen * Gratis adgang for 1 person til * Norsk Folkemuseum, Oslo. * Sverresborg/ Trøndelag Folkemuseum, Trondheim * Jamtli/ Jamtlis Gynnare. Østersund, Sverlge . * Kulturen. Lund, Sverige . * Gamle Linkoping, Linkøping,Sverige . * Skansen/ Nordiska Museet, Stockholm * Frilandsmuseet-Det gamle Danmark, Kgs. Lyngby, Danmark * Den Gamle By, Århus, Danmark |

**Hjelp til medlemsregisteret**

Dersom du har spørsmål eller ønsker nærmere avklaring av ting du lurer på, ta kontakt med

E-post: [venner@maihaugen.no](mailto:venner@maihaugen.no)

SMS: 909 80 650